**Ministru kabineta noteikumu projekta**

**„Grozījumi Ministru kabineta 2010.gada 21.jūnija noteikumos Nr. 542 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai pašvaldību ēkās” nolikums””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Normatīvā akta projekts sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 1.punktu. |
| 2. | Pašreizējā situācija un problēmas | Ministru kabineta 2010.gada 21.jūnija noteikumi Nr. 542 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai pašvaldību ēkās” nolikums” (turpmāk – MK noteikumi Nr. 542),ja projekta iesniedzējs pēc atbildīgās iestādes lēmuma saņemšanas 30 dienu laikā nenoslēdz līgumu par projekta ieviešanu (turpmāk – projekta līgums), paredz piešķirt finansējumu nākamajam projekta iesniedzējam, kura projekta iesniegums ir ieguvis nākamo augstāko punktu skaitu atbilstoši kvalitātes vērtēšanas kritērijiem. Tajā pat laikā MK noteikumi Nr. 542 neparedz piešķirt neizmantoto finansējumu nākamajam projekta iesniedzējam, kura projekta iesniegums ir ieguvis nākamo augstāko punktu skaitu atbilstoši kvalitātes vērtēšanas kritērijiem, citos gadījumos, kad finansējums kļūst pieejams, piemēram, projekta līguma laušanas gadījumos.  Konkursa „Kompleksi risinājumi siltumnīcefekta gāzu emisiju samazināšanai pašvaldību ēkās” ietvaros atbildīgā iestāde līdz šim izbeigusi vienu projekta līgumu un tā rezultātā šobrīd šajā konkursā pieejamais, bet neizmantotais finansējums ir 242 712 Ls. Šobrīd kopumā šajā konkursā ir pieejams finansējums 17 506 232,39 Ls. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Tiesību akta projekts papildina MK noteikumus Nr. 542 ar kārtību, kādā tiek piešķirts finansējums projekta iesniedzējam, kura projekta iesniegums ir ieguvis nākamo augstāko punktu skaitu atbilstoši kvalitātes vērtēšanas kritērijiem, ja ar kādu citu finansējuma saņēmumu projekta līgums tiek izbeigts vai ja projekta ieviešanas laikā tiek samazināta noslēgtā projekta līguma ietvaros pieejamā finanšu instrumenta finansējuma summa. |
| 5. | Projekta izstrādē iesaistītās institūcijas | Nav. |
| 6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Projektu pieteikumu iesniedzēji – Latvijas Republikas pilsētas vai novada pašvaldības |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav. |
| 3. | Tiesiskā regulējuma finansiālā ietekme | Tiesību akta projekta apstiprināšanas gadījumā tiks veicināta Klimata pārmaiņu finanšu instrumenta finansējuma operatīva apguve. |
| 4. | Tiesiskā regulējuma nefinansiālā ietekme | Tiesību akta projekta apstiprināšanas gadījumā tiks īstenoti projekti, kas, veicinās oglekļa dioksīda emisijas samazinājumu, nodarbinātību. |
| 5. | Administratīvās procedūras raksturojums | Administratīvās procedūras neatšķiras no MK noteikumos Nr. 542 norādītajām. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011. gads** | | Turpmākie trīs gadi (tūkst. latu) | | |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2011.) gadu | Izmaiņas, salīdzinot ar kārtējo (2011.) gadu | Izmaiņassalīdzinot ar kārtējo (2011.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 10 189 | -242 | 242 |  |  |
| 2.1. valsts pamatbudžets | 10 189 | -242 | 242 |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | -10 189 | 242 | -242 |  |  |
| 3.1. valsts pamatbudžets | -10 189 | 242 | -242 |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Konkursa ietvaros pieejamais finansējums ir 17 506 232,39 lati. 2011.gadā ir plānots pārskaitīt 9 945 739, 2012.gadā - 5 920 373 latus, savukārt, 2013.gadā  – 1 640 120,39 latus. Finansējums plānots Vides aizsardzības un reģionālās attīstības ministrijas programmas „Klimata pārmaiņu finanšu instruments” (27.00.00) apakšprogrammā „Klimata pārmaiņu finanšu instrumenta projekti” (27.02.00).  Līdzfinansējumu tiesību akta projektā paredzētā konkursa projektu īstenošanai projektu iesniedzēji nodrošinās no pašu ieņēmumiem vai kredītresursiem. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Papildus tiesību akti nav jāizstrādā. |
| 2. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | Finansējums iegūts Starptautiskās emisiju tirdzniecības ietvaros atbilstoši Apvienoto Nāciju Organizācijas (ANO) Konvencijas par klimata pārmaiņām Kioto protokola (11.12.1997.) 17.panta nosacījumiem. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Saeimas un ekspertu līdzdalība | Nav. |
| 5. | Cita informācija | Tiesību akta projekts atbilstoši Latvijas Republikas valdības noslēgtajiem līgumiem par valsts siltumnīcefekta gāzu emisijas vienību (noteiktā daudzuma vienību) pārdošanu tiks saskaņots ar starptautiskajiem partneriem. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesību akta projekta izpildi nodrošinās Vides aizsardzības un reģionālās attīstības ministrija un Valsts SIA „Vides investīciju fonds”. |
| 2. | Projekta izpildes ietekme uz pārvaldes funkcijām | Tiesību akta projekts pārvaldes funkcijas būtiski neietekmēs. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Tiesību akta projekta apstiprināšanas gadījumā jaunas iestādes vai struktūras nebūs jāizveido. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Tiesību akta projekta apstiprināšanas gadījumā netiek paredzēts likvidēt iestādes vai struktūras. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Tiesību akta projekta apstiprināšanas gadījumā netiek paredzēts reorganizēt iestādes vai struktūras. |
| 6. | Cita informācija | Nav. |

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vīza: Valsts sekretārs G.Puķītis

12.12.2011. 14:14

I.Vonda

66016782,

[ilze.vonda@varam.gov.lv](mailto:ilze.vonda@varam.gov.lv)